रुरल ग्रीन ने एआर एकादश को दो विकेट से हराया
जमशेदपुर | जेएससीएबी डिवीजन क्रिकेट लीग में सोमवार को रुरल ग्रीन ने एआर एकादश को दो विकेट से हरा दिया। कॉलेज ग्राउंड पर पहले बल्लेबाजी करते हुए एआर एकादश की टीम ने 34.3 ओवर में नौ विकेट पर 163 रन बनाए। कुमार सौरभ ने दो चौक और दो छक्के की मदद से 30 रन, दीपक ने चार चौके और एक छक्का की मदद से 37 रन, दिलीप कुमार सिंह ने तीन चौके की मदद से 20 रन बनाए। जीतेश ने 25 रन देकर तीन और अमररेश ने 37 रन देकर दो विकेट लिए। लक्ष्य का पीछा करते हुए रुरल ग्रीन ने 33.5 ओवर में आठ विकेट पर 164 रन बनाकर मैच जीत लिया। सुशोभित ने नौ चोके और तीन छक्के की मदद से 74 रन बनाए। हिरणमय ने 31 रन देकर चार विकेट लिए।
awa_Deva hin_Deva